ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԸ ՇՆՈՐՀԱՎՈՐԵԼ Է ԱՍՈՐԱԿԱՆ ՀԱՄԱՅՆՔԻՆ՝ ՆՈՐ ՏԱՐՎԱ ԱՌԹԻՎ

Սիրով շնորհավորում եմ Հայաստանի և Արտաշատի ասորական համայնքի բոլոր ներկայացուցիչներին՝ ասորական Նոր տարվա` Հաբ-Նիսանի առթիվ:

Գարնանը նշվող այս տոնը բնության վերածնունդն ու պտղաբերությունն է ավետում, և մաղթում եմ, որ այն բոլոր ասորիների համար ազդարարի նոր ու երջանիկ տարվա մեկնարկը:

Ազգային ու կրոնական այս տոնի առթիվ ասորական համայնքին երջանկություն և բարօրություն եմ ցանկանում, բարեկեցություն ու ջերմություն՝ բոլոր ընտանիքներին։

Ասորական համայնքի սիրելի ներկայացուցիչներ, թող հաջողությամբ շարունակվեն ձեր՝ ազգային ինքնության և մշակութային հարուստ ժառանգության պահպանմանն ուղղված բոլոր նախաձեռնությունները:

Շնորհավոր Հաբ-Նիսան: